Ուզում եմ լավ բանաստեղծություն կարդալ, լավ գրականություն կարդալ, դրա համար էլ քննադատում եմ: Իսկ հաճախ ես տեսնում եմ թույլ, հիվանդ գործեր ու կիլոմետրանոց սուտ փառաբանություն: Ում են խաբում, ինչի են խաբում, չեմ հասկանում: Նույնն է, թե բժիշկը գա ու ծանր հիվանդին դեղ ներարկելու փոխարեն ասի` շատ լավ եք, շատ լավ եք: Հիվանդը, վստահեցնում եմ, կմեռնի: Ես դիակների վրայով չեմ ուզում քայլել: Եկեք լինենք անողոք սիրելու չափ: